Temeljem članka 76. Zakona o sportu („Narodne novine“ broj 71/06., 124/10., 124/11., 86/12., 94/13., 85/15. i 19/16.), članka 6. Uredbe o kriterijima, mjerilima i postupcima financiranja i ugovaranja programa i projekata od interesa za opće dobro koje provode udruge („Narodne novine“ broj 26/15.), članka 47. Statuta Općine Peteranec ("Službeni glasnik Koprivničko-križevačke županije" broj 6/13.) i članka 18. Pravilnika o financiranju programa i projekata udruga koje su od interesa za Općinu Peteranec ("Službeni glasnik Koprivničko-križevačke županije" broj 8/16.) općinski načelnik Općine Peteranec objavljuje

# Javni natječaj za financiranje provedbe programa/projekata u sportu

# na području Općine Peteranec za 2018. godinu

**I.**

U Proračunu Općine Peteranec za 2018. godinu osigurana su sredstva za financijsku potporu programa sportskih klubova namijenjenih zadovoljavanju javnih potreba u sportu na području Općine Peteranec za 2018. godinu.

Predviđeni iznos ukupnih sredstava koji je na raspolaganju u Proračunu Općine Peteranec za (su)financiranje programa u području sporta u 2018. godini, odnosno iznos koji će se temeljem ovog javnog natječaja moći dodijeliti sportskim udrugama (klubovima) za provedbu programa u sportu iznosi 200.000,00 kuna.

Javni natječaj će provesti Jedinstveni upravni odjel Općine Peteranec.

**II.**

Na ovaj javni natječaj se mogu javiti sve udruge čiji su ciljevi i djelatnost usmjereni ka zadovoljenju javnih potreba žitelja Općine Peteranec u području sporta, a kojima temeljna svrha nije stjecanje dobiti i čije aktivnosti ne budu ocijenjene kao gospodarske djelatnosti u sportu.

Udruge koje se javljaju na ovaj javni natječaj moraju biti upisane u Registar udruga, Registar sportskih djelatnosti, moraju posjedovati RNO broj, dostaviti dokaz o tome da su uskladile svoje statute s odredbama Zakona o udrugama, odnosno da su nadležnom Uredu državne uprave podnijele zahtjev za promjenu podataka u Registru udruga i moraju ispunjavati sve druge uvjete propisane natječajem, odnosno Uputama za prijavitelje.

**III.**

Najmanji iznos financijskih sredstava koji se može prijaviti i ugovoriti po pojedinom programu je 1.000,00 kuna, a najveći iznos po programu je 30.000,00 kuna.

**IV.**

Svaka udruga u okviru javnog natječaja može prijaviti i ugovoriti najviše 3 (tri) programa/projekta za razdoblje provedbe do 12 mjeseci u periodu od 1.1.2018. do 31.12.2018. godine.

Prijave se podnose na posebnim obrascima

* Opisni obrazac prijave programa ili projekta - Obrazac 1,
* Obrazac proračuna programa ili projekta – Obrazac 2

koji se mogu preuzeti na mrežnim stranicama Općine Peteranec ([www.peteranec.hr](http://www.peteranec.hr)).

Uz navedene obrasce potrebno je priložiti i ostalu obveznu dokumentaciju navedenu u Uputama za prijavitelje koje čine sastavni dio ovog javnog poziva.

**V.**

S korisnicima kojima će biti odobrena financijska sredstva, Općina Peteranec će sklopiti Ugovor o financiranju programa/projekta.

**VI.**

Rok za podnošenje prijava, neovisno kojim putem se one dostavljaju (poštom ili osobno) u pisarnicu Općine Peteranec, istječe **23. veljače 2018. godine u 14:00 sati.**

Provjeru formalnih uvjeta pristiglih prijava će izvršiti Povjerenstvo za otvaranje prijava koje imenuje općinski načelnik Općine Peteranec.

Procjenu pristiglih prijava će, u skladu s kriterijima za financiranje programa u sportu i kriterijima javnog natječaja, izvršiti Povjerenstvo za ocjenjivanje koje imenuje općinski načelnik Općine Peteranec.

**VII.**

Prijave koje ne udovoljavaju gore navedenim uvjetima i uvjetima definiranima u Uputama za prijavitelje, koje su nepotpune, pogrešno ispunjene ili pristignu izvan roka neće se razmatrati.

**VIII.**

Prijave na propisanim obrascima koji su zajedno s Uputama za prijavitelje dostupni na web stranicama Općine Peteranec ([www.peteranec.hr](http://www.peteranec.hr)) šalju se poštom ili neposredno predaju pisarnici Općine Peteranec, na slijedeću adresu:

**Općina Peteranec**

**Matije Gupca 13, 48321 Peteranec**

s naznakom

**„Javni natječaj za financiranje programa/projekata javnih potreba u sportu na području Općine Peteranec za 2018. godinu – NE OTVARAJ“**

**IX.**

Sva pitanja vezana uz ovaj javni poziv mogu se postaviti elektroničkim putem, slanjem upita na adresu elektronske pošte: [opcina-peteranec@kc.htnet.hr](mailto:opcina-peteranec@kc.htnet.hr%20)  ili na tel. 048/636-289.

KLASA: 402-08/18-01/05

URBROJ: 2137/12-18-1

Peteranec, 24. siječnja 2018.

**OPĆINSKI NAČELNIK:**

**Krešimir Matijašić**